เลขาธิการ กกต. ชี้แจงข้อปฎิบัติที่ทำได้และทำไม่ได้ในช่วง 180 วัน ก่อนเลือกต้้ง
นายแสวง บุญมี เลขาธิการสำนักงานคณะกรรมการการเลือกตั้ง ประชุมผู้อำนวยการการเลือกตั้งประจำจังหวัดทั่วประเทศ ผ่านระบบ ZOOM เพื่อชี้แจงให้ กกต.จังหวัดแต่ละจังหวัดรับทราบแนวทางปฏิบัติและชี้แจงพรรคการเมืองให้เป็นแนวทางเดียวกันในเรื่องของข้อปฏิบัติต่างๆ โดยย้ำว่า กกต. ออกระเบียบเพื่อความเที่ยงธรรมและเรียบร้อยเพื่อให้การหาเสียงเป็นมาตรฐานเดียวกัน โดยกรณีไม่มั่นใจให้สอบถามมายังส่วนกลาง พร้อมเชื่อว่าการทำงานจะเป็นมาตรฐานเดียวกัน ส่วนข้อปฏิบัติของผู้สมัครรับเลือกตั้งและพรรคการเมือง ว่าสามารถไปร่วมงานแต่งงาน งานศพ งานบวช และมอบพวงหรีดดอกไม้สดได้ แต่ห้ามมอบเงิน หรือทรัพย์สินเว้นมอบสิ่งของที่เจ้าภาพเตรียมไว้ให้ตามพิธีการ เช่น ผ้าบังสกุล ปัจจัย และมีชื่อร่วมป็นเจ้าภาพร่วมได้โดยไม่ได้ออกเงินเองแต่เจ้าภาพไม่สามารถประกาศชื่อและหมายเลขผู้สมัครได้ นอกจากนี้ ช่วงหาเสียง 180 วัน สามารถจัดงานต่างๆ ได้เท่าที่จำเป็น ขณะที่ลงพื้นที่ช่วยหาเสียงได้ แต่ห้ามจัดคนไปช่วยโดยได้รับค่าตอบแทนหรือจ้างไปฟังหรือให้ค่ารถ และยังไปหาเสียงสถานที่ต่างๆ เช่น โรงเรียน และสถานที่ราชการได้ แต่ต้องขออนุญาตเจ้าของสถานที่ก่อน ทั้งนี้ไม่สามารถมอบเงินและสิ่งของช่วยเหลือประชาชน เช่น อุทกภัย อัคคีภัย วาตภัยและโรคระบาดต่างๆ ได้ ผู้สมัครและพรรคการเมือง สามารถติดประกาศและป้ายหาเสียงเลือกตั้งตามขนาด จำนวน สถานที่ตามที่กำหนดในการเลือกตั้งครั้งล่าสุด โดยป้ายเดิมต้องแก้ไขให้ตรงตามระเบียบและต้องปฏิบัติตามพระราชบัญญัติประกอบรัฐธรรมนูญว่าด้วยการเลือกตั้ง ส.ส. และระเบียบ กกต. ว่าด้วยวิธีการหาเสียง และลักษณะต้องห้ามเลือกตั้ง ส.ส. 2561 และที่แก้ไขเพิ่มเติมเลขาธิการ กกต. ยังกล่าวถึงผู้ดำรงตำแหน่งทางการเมือง เข่น นายกรัฐมนตรีและรัฐมนตรี สามารถปฏิบัติหน้าที่ได้ตามปกติ แต่ห้ามกระทำการที่อาศัยตำแหน่งหน้าที่หาเสียงเอื้อให้ตนเองและผู้อื่น สามารถไปร่วมงานประเพณีต่างๆ เช่น งานแต่ง งานบวช งานศพและวางพวงหรีดดอกไม้สดได้ แต่ต้องไม่ให้เงินหรือทรัพย์สินใด นอกจากที่เจ้าภาพเตรียมไว้ โดยเจ้าภาพไม่สามารถประกาศชื่อและหมายเลขที่ลงเลือกตั้งได้ ทั้งนี้ ผู้ดำรงตำแหน่งทางการเมืองใช้เวลานอกราชการหาเสียงได้ แต่ต้องไม่ใช้ตำแหน่งหน้าที่เป็นคุณเป็นโทษให้ผู้สมัครหรือพรรคการเมืองใด ขณะที่ ส.ส. และกรรมาธิการยังสามารถทำหน้าที่ลงพื้นที่รับฟังประชาชนได้ ส่วนข้าราชการ พนักงานและเจ้าหน้าที่หน่วยงานของรัฐ สามารถทำตามอำนาจหน้าที่ ตามปกติ แต่ต้องวางตัวเป็นกลางทางการเมือง และนับมีพระราชกฤษฏีกาเลือกตั้ง ส.ส. รัฐบาลรักษาการ ให้แต่งตั้งโยกย้ายให้ทำเท่าที่จำเป็น เพื่อไม่กระทบการเลือกต้้งให้ข้าราชการ หน่วยงาน สนับสนุนสถานที่จัดการเลือกตั้งและติดป้ายหาเสียงได้ นอกจากนี้ ให้มีการสนธิกำลัง ทหาร ตำรวจ พลเรือน ดูแลความปลอดภัยคุ้มครองประชาชน  และเจ้าหน้าที่ สำหรับการจัดทำเอกสารเผยแพร่ผลงานรัฐบาล หรือปฏิทินปีใหม่ที่มีรูปรัฐมนตรีให้ระวังไม่ให้เข้าข่ายหาเสียงเลือกตั้ง เช่นเดียวกับการต้อนรับรัฐมนตรีระหว่างลงพื้นที่ตามหน้าที่